

**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**

**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

**КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2021-жылдын 17-сентябры №3-9-8 Майлуу-Суу шаары**

**Майлуу-Суу шаарында аз камсыз болгон үй-бүлөөлөргө таза суу жана саркынды сууга болгон төлөмдөрүнө колдоо көрсөтүү жобосун бекитүү жөнүндө**

Майлуу-Суу шаарынын “Шаарсууканал” мекемесинин башчысы М.Р.Жаркуловтун (12.04.2019-ж № 200/01-7) кайрылуу катын жана маалыматын угуп, талкуулап чыгып, депутаттардын сунуштарын эске алып, Майлуу-Суу шаардык Кеңештин IX чакырылышынын IIIкезектеги сессиясы

**ТОКТОМ КЫЛАТ:**

1. Майлуу-Суу шаардык мэриясы менен Европалык Өнүктүрүү Реконструкциялоо Банкы (ЕӨРБ) арасында түзүлгөн келишимдин негизинде, Майлуу-Суу шаарында аз камсыз болгон үй-бүлөөлөргө таза суу жана саркынды сууга болгон төлөмдөрүнө социалдык колдоо көрсөтүү жобосу тиркемеге ылайык бекитилсин.
2. Шаар аймагында аз камсыз болгон үй-бүлөөлөрдүн тизмеси, шаардык мэрия, социалдык өнүктүрүү башкармалыгы жана депутаттар тарабынан бекитилген комиссия тарабынан аныкталып түзүлсүн.
3. Бул токтомдун аткарылышы шаардык мэрияга жана “Шаарсууканал” мекемесине жүктөлсүн.
4. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн.
5. Бул токтомдун аткарылышын контролдоо жагы Майлуу-Суу шаарынын мэрине (Н.Умаров) жүктөлсүн.

**Шаардык Кеңештин төрагасы: А.Киргизбаев**